C 301/144
SL
Uradni list Evropske unije
5.8.2022
Predlog spremembe 7 Uvodna izjava 31 Predlog Komisije
Predlog spremembe OR
Države članice bi morale podpirati javne organe pri načrtovanju in uvajanju ukrepov izboljšanja energijske učinkovitosti, tudi na regionalni in lokalni ravni, z dajanjem smernic za spodbujanje priložnosti za razvijanje sposob­ nosti in usposabljanje ter sodelovanja med javnimi organi, tudi med agencijami.
V ta namen bi države članice lahko vzpostavile nacionalne strokovne centre za zapletena vprašanja, kot je svetovanje lokalnim ali regionalnim energetskim agencijam glede daljinskega ogrevanja in hlajenja.
Države članice bi morale podpirati lokalne in regionalne organe ter druge javne organe pri načrtovanju in uvajanju ukrepov izboljšanja energijske učinkovitosti, tudi na regionalni in lokalni ravni, s finančno in tehnično podporo ter predložitvijo načrtov, ki obravnavajo pomanjkanje delovne sile in usposobljenih strokovnjakov, potrebnih za vse stopnje zelenega prehoda, vključno z obrtniki ter visokokvalificiranimi strokovnjaki za zeleno tehnologijo, znanstveniki s področja uporabne znanosti in inovatorji.
Države članice bi morale spodbujati javne organe, naj upoštevajo širše koristi, ki presegajo prihranke energije, kot so zdravi notranji klimatski pogoji z boljšo kakovostjo zraka in okolja v zaprtih prostorih ter boljša kakovost življenja, zlasti v šolah, vrtcih, varovanih stanovanjih, domovih za ostarele ter bolnišnicah.
Države članice bi morale zagotoviti smernice za spodbujanje priložnosti za razvijanje sposobnosti in usposabljanje ter spodbujati sodelovanje med javnimi organi, tudi med agencijami.
V ta namen bi države članice lahko vzpostavile nacionalne in regionalne strokovne centre za zapletena vprašanja, kot je svetovanje lokalnim ali regionalnim energetskim agenci­ jam glede daljinskega ogrevanja in hlajenja.
Obrazložitev Obrazložitev je razvidna iz besedila.